ΓΡΑΠΤΗ ΕΡΩΤΗΣΗ E-1768/99

υποβολή: Jan Andersson (PSE) προς την Επιτροπή

(11 Οκτωβρίου 1999)

Θέμα: Η κατάσταση των εργαζομένων με αναπηρία στην Επιτροπή

Προσφάτως έλαβα αντίγραφο ανοικτής επιστολής προς τον Πρόεδρο του Ευρωπαϊκού Κοινοβουλίου. Η επιστολή, γνώση της οποίας κατά πάσαν πιθανότητα έχει λάβει η Επιτροπή (σε εναντία δε περίπτωση μπορώ να της αποστείλω αντίγραφο της επιστολής), περιγράφει τις συνθήκες εργασίας για έναν τυφλό μεταφραστή free lance στην Επιτροπή. Από την περιγραφή των συνθηκών εργασίας καθίσταται σαφές ότι η συμβολή της Επιτροπής στην προώθηση των συνθηκών εργασίας για αναπήρους είναι κατώτερη αυτού που θα ανεμένετο. Επειδή με ενδιαφέρει να πληροφορηθώ πώς έχουν στην πράξη οι εν λόγω συνθήκες εργασίας, θα ήμουν ευγνώμων εάν η Επιτροπή απαντούσε στην εξής ερώτηση:

Δύναται η Επιτροπή να προβεί σε παρατηρήσεις σχετικά με τις συνθήκες που περιγράφονται στην ως άνω ανοικτή επιστολή από το μεταφραστή free lance και να εξηγήσει το περιεχόμενο των σχεδίων που θα έπρεπε ναπάρχουν ως μίνιμουμ εντός της Επιτροπής προς προώθηση των συνθηκών εργασίας και της προσλήψεως ατόμων με αναπηρία;

Απάντηση του κ. Kinnock εξ ονόματος της Επιτροπής

(10 Δεκεμβρίου 1999)

Στις 22 Σεπτεμβρίου 1998, η Επιτροπή θέσπισε κώδικα δεοντολογίας για την απασχόληση ατόμων με ειδικές ανάγκες(1). Ο κώδικας βασίζεται στα ψηφίσματα του Κοινοβουλίου που εξεδόθησαν στις 13 Δεκεμβρίου 1996(2) και στο ψήφισμα του Συμβουλίου της 20ής Δεκεμβρίου 1996(3), με τα οποία καλούνται όλα τα θεσμικά όργανα να εντάξουν κατά τον καλύτερο δυνατό τρόπο την αρχή των ίσων ευκαιριών για τα άτομα με ειδικές ανάγκες στις ασκούμενες από αυτά πολιτικές και εσωτερικές πρακτικές.

Για να επιτευχθεί ο ανωτέρω στόχος, ο κώδικας της Επιτροπής επικεντρώνεται όχι μόνο στις διαδικασίες επιλογής, αλλά επίσης σε ζητήματα όπως η εξέλιξη σταδιοδρομίας τωνπόψη ατόμων και σε πρακτικές πτυχές, όπως η προσπελασιμότητα των κτιρίων.

Ο συντάκτης της ανοικτής επιστολής στην οποία παραπέμπει το Αξιότιμο Μέλος του Κοινοβουλίου είναι ένας τυφλός διερμηνέας που εργάζεται ως ανεξάρτητος συνεργάτης (freelance) στην Κοινή Υπηρεσία Διερμηνείας και Διασκέψεων (SCIC). Ηπηρεσία αυτή αριθμεί μεταξύ των μελών του μονίμου προσωπικού της ορισμένους διερμηνείς ασθενούς όρασης ή με οφθαλμολογικά προβλήματα. Επιπλέον, ηπηρεσία SCIC απασχολεί τακτικά ανεξάρτητους διερμηνείς με προβλήματα όρασης. Εν γένει η SCIC απασχολεί περί τους δέκα διερμηνείς ασθενούς όρασης ή με οφθαλμολογικά προβλήματα.

Η SCIC προσπαθεί να διευκολύνει την άσκηση του επαγγέλματος μέσω τεχνολογικών μέτρων (σταθμούς εργασίας διερμηνέων), καθώς και διασφαλίζοντας ορθή πρόσβαση στις εσωτερικές και εξωτερικές πληροφορίες.

Η Επιτροπή προσπαθεί ενεργώς να διασφαλίσει βελτιωμένες ευκαιρίες και συνθήκες εργασίας για άτομα ειδικών προσόντων που έχουν αναπηρίες. Επιδιώκοντας το στόχο αυτό και προκειμένου να ανταποκριθεί σε ιδιαίτερες ανάγκες, η Επιτροπή συγκρότησε, στις 22 Μαρτίου 1999, ομάδα εργασίας συντιθέμενη από μέλη προσωπικού ασθενούς όρασης ή με οφθαλμολογικά προβλήματα. Αφού καθορίσει τις ανάγκες των χρηστών, η εν λόγω ομάδα θα εξετάσει τα διατιθέμενα προϊόντα στην αγορά και έπειτα θα καταθέσει συστάσεις. Η Επιτροπή είναι αποφασισμένη να βελτιώσει την κατάσταση τωνπόψη μελών του προσωπικού με βάση τις συστάσεις αυτές.

Επιπλέον, προκειμένου να βελτιώσει τις επαγγελματικές προοπτικές των φοιτητών διερμηνέων με το είδος αυτό αναπηρίας, η Επιτροπή μελετά τις δυνατές ευκαιρίες για να αποκομισθούν οφέλη από την εμπειρία των εκπαιδευτικών ιδρυμάτων στα κράτη μέλη και από την ανταλλαγή των βέλτιστων πρακτικών.

(1) SEC(98)1559.

(2) R4/039196.

(3) ΕΕ C 12 της 13.1.1997.